Ein nýggj coronaráðgeving við fakfólkum frá millum annað Arbeiðs- og brunaeftirlitinum og Deildini fyri Arbeiðs- og Almannaheilsu er sett á stovn. Coronaráðgevingin fer at ráðgeva almennum stovnum, fyritøkum, felagsskapum o. ø., hvussu arbeiðið kann skipast á bestan hátt í mun til smittubreiðslu. Fyri at seta teg í samband við ráðgevingina, kanst tú senda ein teldupost til corona @ arb. fo. Ella tú kanst ringja til Coronalinjuna, sum setir teg í samband við ráðgevingina. Hetta er serliga viðkomandi á arbeiðsplássum, har starvsfólkini eru í sambandi við nógv fólk. Í sambandi við arbeiðsferðir eigur møguligi smittuvandin at verða umhugsað. Somuleiðis hava starvsfólkini skyldu til at stuðla fyribyrgjandi tiltøkunum, sum arbeiðsgevarin setur í verk-millum annað við at kunna arbeiðsgevaran, um tey eru ella hava verið í samband við fólk í smittuvanda, ella um tey hava ferðast til serliga rakt øki í heiminum. Arbeiðs- og brunaeftirlitið hevur tískil framleitt nakrar serligar vegleiðingar, ið snúgva seg um arbeiðspláss og covid-19 (corona).